laion/Wikipedia-Exotic huggingface dataset:
יוסיף גיטלזון

יוסיף גיטלזון (ברוסית: Иосиф Исаевич Гительзон‏; (6 ביולי 1928, סמרה - 25 בספטמבר 2022, מוסקבה) היה ביופיזיקאי סובייטי-רוסי ממוצא יהודי. הוא התמחה בחקר מערכות אקולוגיות סגורות. יוסיף גיטלזון בשנת 1928 בסמרה למשפחה יהודית. הוריו היו רופאים. המשפחה עברה לקרסנויארסק בו אביו של יוסיף גיטלזון היה מלמד במכון לרופאה וכיהן כפרופסור. בשנת 1952 גיטלזון סיים לימודים במכון לרפואה בקרסנויארסק. במקביל הוא קיבל תעודת סיום מפקולטה לביולוגיה באוניברסיטת מוסקבה. גיטלזון החל לעבוד בתחנה לעירוי דם ועבד שם עד לשנת 1953. בשנת 1953 גיטלזון החל לעבוד במכון למדעי החקלאות בקרסנויארס והחל עבודה תואר שלישי אותה סיים בשנת 1955. בשנת 1957 גיטלזון החל לעבוד במכון לפיזיקה של אקדמיה למדעים של ברית המועצות בקרסנויארסק. בשנת 1961 הוא סיים פוסט-דוקטורט. באותה שנה הוא מונה לראש מעבדה לפוטוביולוגיה במכון בו עבד וכיהן בתפקיד זה עד לנת 1981. בשנת 1961 גיטלזון החל ללמד באוניברסיטה הפדרלית הסיבירית ובשנת 2006 התמנה לפרופסור. בשנת 1984 הוא מונה למנהל מכון לביופיזיקה. בשנת 1979 גיטלזון התקבל לאקדמיה למדעים של ברית המועצות כחבר בהתכתבת ובשנת 1990 הועלה למעמד של חבר בפועל. עבודות תואר שלישי ופוסט-דוקטורט של גיטלזון עסקו בחקר דם. בהמשך הוא עבר לתחום ביופיזיקה והתמחה בחקר מערכות אקולוגיות סגורות. ממצאים של מחקריו עשויים לקדם טיסות לחלל לתקופות ארוכות. על פעילותו בתחום זה הוא קיבל מספר עיטורים ובשנת 2018 הוענקה לו מדליית זהב על שם לומונוסוב, העיטור הגבוה ביותר של אקדמיה הרוסית למדעים. מדיה וקבצים בנושא יוסיף גיטלזון בוויקישיתוף ביוגרפיה (באנגלית) ביוגרפיה (ברוסית)
ביטי שרם

אליזבת נטלי שרם (באנגלית: Elizabeth Natalie Schram; נולדה ב-17 ביולי 1968) היא שחקנית אמריקאית - יהודייה הידועה בעיקר בזכות גילומה של שרונה פלמינג בסדרת הטלוויזיה "מונק" ובגילומה של אוולין גרדנר בסרט "ליגה משלהן" (1992). שרם נולדה במאונטינסייד, ניו ג'רזי ולמדה בתיכון ג'ונתן דייטון, שם הייתה ספורטאית תחרותית. הוריה התגרשו כאשר הייתה בת 10. היא למדה באוניברסיטת מרילנד על מלגת טניס וסיימה תואר ראשון בעיצוב. ביטי היה כינוי שהיא החליטה להשתמש בו כשהפכה לשחקנית. שרם היא יהודייה. היא התפרסמה בתפקיד אוולין גרדנר, שחקנית השדה הימנית של רוקפורד פיצ'ס, בסרט של פני מרשל "ליגה משלהן" דמותה הייתה הנמענת העיקרית של המשפט הקלאסי של המנהל ג'ימי דוגן (טום הנקס), "אין לבכות בבייסבול!" דמותה הייתה גם אמו של הילד הקטן והמגעיל, סטילוול. במהלך השנים 1993–1995 היא הופיעה בהפקה המקורית בברודוויי של "Laughter on the 23rd Floor" של ניל סיימון. בשנת 2002, שרם קיבלה תפקיד מרכזי יחד עם טוני שלהוב בסדרה "מונק" של רשת USA. על תפקידה בסדרה היא הייתה מועמדת לפרס גלובוס הזהב להופעה הטובה ביותר של שחקנית בסדרת טלוויזיה (קומדיה או מחזמר). היא עזבה באמצע העונה השלישית של התוכנית. הרשת הצהירה כי "החליטה ללכת לכיוון יצירתי אחר עם כמה מהדמויות שלה". ה"הוליווד ריפורטר" דיווח כי "כמה מחברי צוות המשנה של הסדרה, כולל שרם, טד לוין וג'ייסון גריי-סטנפורד, ניסו לנהל משא ומתן מחדש על תנאי החוזים שלהם" וציינו את עזיבתה של שרם כעדות ל"קו הקשה של התעשייה נגד שחקנים המבקשים העלאה שאינם חיוניים להצגה". לוין וגריי-סטנפורד נשארו בתוכנית. נטלי טיגר, בגילומה של טריילור האוורד, החליפה את דמותה כעוזרת של מונק. שרם הופיעה בהופעת אורח בפרק אחד בעונה השמינית והאחרונה של התוכנית, שכותרתו "מר מונק ושרונה". ב-2016 הייתה מועמדת יחד עם הקאסט של הסרט "Moments of Clarity" לפרסי הקולנוע מאבריק למשחק האנסמבל הטוב ביותר. ביטי שרם, במסד הנתונים הקולנועיים IMDb (באנגלית) ביטי שרם, באתר AllMovie (באנגלית) ביטי שרם, במסד הנתונים הקולנועיים KinoPoisk (ברוסית) Chollet, Laurence. "A shining bit between the stars", The Record, July 16, 1992. Accessed January 18, 2023, via Newspapers.com. "All that attention has elevated Schram, a 23-year-old from Mountainside in Union County, into what could be called a league of her own.... The sports part came pretty easily, as Schram has played competitive tennis since she was 10, starred at Jonathan Dayton High School in Springfield, and eventually won a tennis scholarship to the University of Maryland." Paul Cardoso, Bitty Schram Married, Husband, Net Worth, Height, Body Net Worth, Buzz, ‏2022-04-17 (באנגלית אמריקאית) Laughter on the 23rd Floor details, ibdb.com; accessed September 6, 2015. Wallenstein, Andrew (31 באוגוסט 2004). "No Sharona — Bitty Schram leaves 'Monk'". The Hollywood Reporter (באנגלית). נבדק ב-5 באפריל 2019. {{cite news}}: (עזרה) Summer TV sizzles with new shows and returning favorites (אורכב 02.04.2012 בארכיון Wayback Machine), Boston Herald; accessed September 6, 2015. Laman, Allen (19 ביוני 2017). "Welcoming back 'A League Of Their Own'". Dubois County Herald. נבדק ב-2018-04-26. {{cite news}}: (עזרה)
שביר (פירושונים)

האם התכוונתם ל... שביר – אלבום של אריק איינשטיין שביר (שיר) – שיר שנכתב על ידי אריק איינשטיין מוחמד שביר – מיקרוביולוג פלסטיני שבר שבירה
ג'ארד פול

ג'ראד פול (באנגלית: Jarrad Paul; נולד ב-20 ביוני 1976) הוא תסריטאי, במאי ושחקן אמריקאי. פול גדל במיאמי, פלורידה. לאחר שסיים את לימודיו בתיכון, הוא עבר ללוס אנג'לס. פול היה שותף ליצירתו והפיק את הקומדיה של פוקס "The Grinder" (אנ') בכיכובם של רוב לואו ופרד סבאג' . הוא גם היה שותף לכתיבה ולבימוי של "The D Train" (אנ') בכיכובם של ג'ק בלאק וג'יימס מרסדן, שהוקרן בפסטיבל סאנדנס ב-2015 על ידי IFC . במהלך שנות ה-90 לפול היה תפקיד ב"סיינפלד" בתור דארין, ב"שפץ ביתך" בתור ג'ייסון ותפקיד חוזר בשנות ה-2000 ב"מונק". בשנת 1999, הוא כיכב יחד עם ג'יי מור ב "Action" (אנ') בתור התסריטאי אדם רפקין. הסרטים שבהם הופיע כוללים את "שקרן שקרן", "לא יכול בלי", "The Shaggy Dog" ו"יס מן", שגם היה שותף לכתיבתו. בין 2021 ל-2024 הופיע בתפקיד אורח כצ'ארלס בסדרה "צ'אד" (אנ'). ג'ארד פול, במסד הנתונים הקולנועיים IMDb (באנגלית) ג'ארד פול, באתר AllMovie (באנגלית) ג'ארד פול, במסד הנתונים הקולנועיים KinoPoisk (ברוסית) Overview for Jarrad Paul
סן (פירושונים)

האם התכוונתם ל... סֵן – Seine, נהר בצרפת סאן (נהר) – San, נהר בפולין סן (בלגיה) – נהר בבלגיה סן-מריטים – Seine-Maritime, מחוז בצפון צרפת שבירתו רואן קדוש (נצרות) – "סן" כקידומת לשמו של קדוש בשפות לטיניות אחדות (San, Saint) בושמנים – עם אפריקני המכונה גם "סן" סן (בורגון) – Sens, עיר בחבל בורגון בצרפת סן (דלמטיה) – עיר נמל בדלמטיה אישים בשם זה: אמרטיה סן – כלכלן הודי, זוכה פרס נובל לכלכלה יוז'ף סן – שחמטאי הונגרי סאן (פירושונים)
משחקים עם בני

משחקים עם בני (באנגלית: Ludovic, לוּדוֹבִיק; בגרמנית "Benedikt, der Teddybär", "בֶּנֶדִּיקְט הדובון") היא סדרת טלוויזיה הולנדית–גרמנית–קנדית לילדים בהנפשה ממוחשבת שנוצרה על ידי קו הודמן. בקנדה הסדרה משודרת ב־CBC משנת 2008, ובישראל היא משודרת בערוץ לולי. לסדרה עונה אחת בת 26 פרקים, אורכו של כל פרק 11 דקות. העלילה עוקבת אחר דוב צהוב בשם בני, ובכל פרק הוא, חבריו, משפחתו וברווז המחמד שלו גע גע עוברים הרפתקה קסומה, במהלכה צעצועים וחפצים אחרים כמו בובות החזיר והצפרדע שלו קמים לתחייה, ורק כשמבוגר מופיע הם חוזרים למצבם הקודם. בני: דוב צהוב, הדמות המרכזית בתוכנית, אוהב את ברווז המחמד שלו ואת בובת החזיר שלו ובובת הצפרדע שלו. ויקי: דובה סגולה, לא אוהבת לשתות חלב חם עם דבש כיוון שזה מתוק מידי בשבילה (לפי מה שנאמר בפרק "לישון אצל חבר"), אוהבת בנות ים ויש לה גם בובה של בת ים היא גם בת הדודה של בני ובני הוא בן הדוד שלה. מור: דוב ירוק, אוהב דינוזאורים ודרקונים ואת בובת הדינוזאור שלו. גע גע: ברווז לבן, חיית המחמד של בני. אוהב את צעצוע ברווז הגומי הצהוב שלו. רוני: דובה צהובה, אימו של בני ודודתה של ויקי. שמה נחשף בפרק "לישון אצל חבר" על ידי ויקי בכמה קטעים מהפרק. אורי: דוב חום, הדוד של ויקי, ואבא של בני. אוהב להמציא דברים, שמו נחשף בפרק "מכוניות מרוץ" ברגע שלרוני הייתה בעיה עם מכונת הכביסה. הדיבוב העברי הופק על ידי יעל אללוף ובוים על ידי טליה ברקאי. "משחקים עם בני", במסד הנתונים הקולנועיים IMDb (באנגלית) "משחקים עם בני", במסד הנתונים הקולנועיים KinoPoisk (ברוסית) משחקים עם בני, במיזם "אישים" לתיעוד היצירה הישראלית
ויטלי גולדנסקי

ויטלי גולדנסקי (ברוסית: Виталий Иосифович Гольданский‏; 18 ביוני 1923, ויטבסק - 14 בינואר 2001, מוסקבה) היה פיזיקאי וכימאי סובייטי-רוסי ממוצא יהודי. הוא התמחה בפיזיקה גרעינית. ויטלי גולדנסקי נולד בשנת 1923 בויטבסק למשפחה יהודית. בשנת 1928 המשפחה עברה ללנינגרד. הוא היה נכד של הרב יוסיף מלמד שהיה בין מקימי תנועת המזרחי ובשנות ה-30 של המאה ה-20 עלה לארץ ישראל. בשנת 1939 גולדנסקי החל לימודים באוניברסיטת לנינגרד. לאחר תחילת מלחמת העולם השנייה הוא גויס לשורות הצבא האדום וכחלק של חיל הנדסה השתתף בבניית ביצורים סביב לנינגרד. גולדנסקי נפצע, שוחרר מהצבא ועבר לקאזאן בה התחיל לעבוד במעבדה כימית אצל סימון רוגינסקי. בשנת 1943 הוא עבר למוסקבה וחידש לימודים באוניברסיטת מוסקבה אותו סיים בשנת 1944. לאחר סיום הלימודים גולדנסקי החל לעבוד במכון לפיזיקה כימית אצל ניקולאי סמיונוב וכתב בהדרכתו עבודת תואר שלישי בשנת 1947. עד לשנת 1957 הוא היה מעורב בפרויקטים שקשורים לבניית פצצה גרעינית סובייטית. בשנת 1952 גולדנסקי החל לעבוד במכון לבדב לפיזיקה אצל ולדימיר וקסלר. בשנת 1954 הוא סיים עבודת פוסט-דוקטורט. בשנת 1961 גולדנסקי חזר לעבודה במכון לפיזיקה כימית. בשנת 1988 הוא מונה למנהל המכון. גולדנסקי היה מלמד במכון לפיזיקה וטכנולוגיה של מוסקבה, האוניברסיטה הלאומית למחקר גרעיני (פרופסור בשנת 1956), אוניברסיטת מוסקבה ואוניברסיטה לטכנולוגיה כימית (ראש קתדרה בשנת 1974). עבודות של גולדנסקי מרוכזות בתחום פיזיקה כימית, כימיה גרעינית ופיזיקת חלקיקים. הוא חזה באופן תאורטי מספר תופעות שבהמשך התגלו בניסויים. ביחד עם יורי קוגן הוא עשה מחקרים בתחום גמא-לייזר. הוא כתב מספר רב של ספרים ומאמרים מדעיים. בשנת 1981 גולדנסקי התקבל לאקדמיה למדעים של ברית המועצות. על פעילותו לקידום המדע גולדנסקי קיבל מספר עיטורים. בשנת 1980 הוענק לו פרס נין, בשנת 2000 פרס הפדרציה הרוסית, מדליית זהב על שם מנדלייב (1966) ומדליית זהב על שם סמיונוב (1996) של האקדמיה למדעים. בשנת 1991 הוא קיבל "פרמיית של המאה" של החברה המלכותית לכימיה. ביוגרפיה (באנגלית) ביוגרפיה (ברוסית)
קלרה

האם התכוונתם ל... קלרה (זמרת) – השם שבו ידועה קלרה סוצ'יני, זמרת ושחקנית איטלקייה קלרה מאסיזי – איטלקייה, בת דורו של פרנציסקוס מאסיזי אשר נמנתה על תלמידיו, מייסדת המסדר הפרנציסקני הראשון לנשים נזירות קלרה הקדושה – סרט קולנוע ישראלי משנת 1996, בבימויים של ארי פולמן ואורי סיון דודה קלרה – סרט קולנוע של אברהם הפנר מריה קלרה – דמות בת תערובת פיליפינית (מסטיזה) ברומן "Noli Me Tángere" – אל תגע בי, מאת חוסה ריזאל סנטה קלרה
תטפיס

תַּטְפִּיס או לוּחַ הַטְפָּסָה הוא לוח עשוי חומר קשיח, בדרך כלל עופרת, המשמש כתבנית דפוס. תבנית הדפוס נפוצה בדפוס מסוג רוטציה. התטפיס משמש להעתקת מהדורות ועותקים של מקור מסוים (בדרך כלל ספר, עיתון ודומיהם) במתקן דפוס רוטציה. דפוס מכבש דפוס דפוס בלט הדפס אבן פלקסוגרפיה סדר (דפוס) מדיה וקבצים בנושא תטפיס בוויקישיתוף ראו לוּחַ הַטְפָּסָה, תַּטְפִּיס במונחי האקדמיה ללשון העברית. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
בארץ להד"ם

"בארץ להד"ם" הוא שיר שכתבה והלחינה המשוררת נעמי שמר. את השיר עיבד מוזיקלית מתי כספי. השיר שיצא בשנת 1972 נכלל ברשימת שירי "חבורת בימות" עם הסולנית מירי אלוני בתוכנית משיריה שמר. השיר מופיע בספר השירים של שמר הנקרא בפשטות "הספר השני". בספר הקדישה שמר את השיר לבעלה מרדכי הורוביץ. השיר מבטא מבטא משאלה להגיע לארץ דמיונית (להד"ם – ראשי תיבות של "לא היו דברים מעולם"), אך ייתכן כי השיר מתאר חלומות שלא התגשמו עבור המשוררת. שמר לא פירשה את שיריה, אך אברהם זיגמן, שחקר את שירתה סבור, שהשורה השנייה בבית הראשון לקוחה מספר ישעיהו: "וְהָיָה כִנּוֹר וָנֶבֶל תֹּף וְחָלִיל וָיַיִן מִשְׁתֵּיהֶם וְאֵת פֹּעַל ה' לֹא יַבִּיטוּ וּמַעֲשֵׂה יָדָיו לֹא רָאוּ". ייתכן ושמר לא רצתה לחזור לימי ישעיהו וממלכת יהודה, ומילות השיר נאמרות בלשון חיובית כשהכוונה האמיתית היא למשמעות הפוכה. יש הסוברים כי במילות השיר מתכתבת שמר עם שירה של רחל המשוררת "ואולי לא היו הדברים...", ובשיר מביעה שמחה על הדברים שהצליחה להשיג. השיר צעד במצעדי הפזמונים השבועיים של הגל הקל החל מ-15 בינואר 1973 וצעד 12 שבועות, מתוכם שבוע אחד מהם צעד בראש המצעד. בשנת 1977 חידשה את השיר להקת הכל עובר חביבי. השיר מופיע באלבומה של הזמרת גיתית שובל, "גיתית שובל שרה נעמי שמר, שיצא בשנת 2005. ידוע גם ביצוע של עומר דץ שזכה לתשבחות מהמבקרים בתוכנית הכוכב הבא. בסרט מיתה טובה, שיצא בשנת 2014 בוים ונכתב על ידי שרון מימון וטל גרניט, מבצעים את השיר השחקנים באחת מסצנות הסרט. מירי אלוני-"בארץ להד"ם", סרטון בערוץ "מירי אלוני", באתר יוטיוב (אורך: 02:49) ד"ר חזי עמיאור, איפה היא אֶרֶץ לָהָדָ"ם?, בבלוג "הספרנים" של הספרייה הלאומית, 28 ביולי 2024 בארץ להד"ם – פזמונט, באתר pizmonet.co.il ספר ישעיהו, פרק ה', פסוק י"ב בארץ להדם נשמע תמיד הדם של נבל וקתרוס – מילים וביצועים | שמר, נעמי, 1930-2004 מלחין מחבר | מוזיקה | הספרייה הלאומית, באתר www.nli.org.il סטריאו ומונו, סטריאו ומונו, אתר הדיסקוגרפיה של המוסיקה הישראלית בארץ להד"ם, סרטון בערוץ "Gitit Shoval - Topic", באתר יוטיוב (אורך: 03:30) הכוכב הבא הלילה הלבן, דוד דריי, טינה איברגימוב, רינת כהן, האחים גת, ענבל בקמן, אביתר קורקוס, אליאס מלייב, חן לוי, ליאור פרץ, יוסמיוסיק, ביקורת מוסיקה, חדשות מוסיקה, באתר יוסמיוסיק, ‏20 בנובמבר 2013 בית אבי חי | לא ארץ לזקנים: הסרט "מיתה טובה" הוא שיר הלל לחמלה, באתר www.bac.org.il אורי הייטנר, פינתי השבועית ברדיו: בארץ להד"ם, באתר הבלוג של אורי הייטנר, ‏2019-07-22 בארץ להדם - מיתה טובה, סרטון בערוץ "kallil Hayon", באתר יוטיוב (אורך: 01:59)
מה מה (סדרת טלוויזיה)

מה מה (בהולנדית: Wolleke וולקה) היא סדרת טלוויזיה מונפשת הולנדית לילדים המבוססת על סדרת ספרים בעלת אותו השם במקור מאת דיק הוגבין. בהולנד הסדרה שודרה ב VTM Kids לפחות בשנת 2008 יש חושבים שב 2009 ובישראל לא ידוע עם בשנת 2012 או 2013 בערוץ לולי. לא ידוע כמה עונות יש לסדרה יש טוענים ש 2 ולפחות 26 פרקים באורך 10 דקות. בשנת 2021 זכתה התוכנית בגרסה מחודשת בהנפשה ממוחשבת שקוראים לה LilCloud (לילי קלנאונט). הדיבוב העברי הוא הדיבוב המתורגם היחיד, למרות שלצידו ישנם גם את האנגלית והטורקית שחלקו את אותו שם באנגלית (Wooly) שפירושו בעברית זה וולי או צמר. שיר הפתיחה של התוכנית בוצע על ידי הילה מערבי. מה מה היא כבשה קטנה בעלת צמר לבן שהגיעה מהעננים, בכל פרק היא חבריה יפתרו בעיות ויגלו משהו חדש. מה מה: כבשה בעלת צמר לבן שהגיעה מהעננים, הדמות המרכזית בתוכנית. ניני: כבש בעל צמר חום. החבר הכי טוב של מה מה. יויו: קנגורו אפור לובש תחתונים ירוקים שהם מגיעות לו עד הרגליים, אוהב לקפוץ, החבר הכי טוב של ניני ומה מה. זמיר: זמיר לבן (מזנו הגיע שמו), אוהב לשיר. ינשוף: ינשוף לבן (מזנו הגיע שמו) בעל עיניים צהובות. אוהב לקרוא ספרים. נקר: נקר לבן (מזנו הגיע שמו), חובש בנדנה ורודה ולובש סינר כחול. אוהב לבנות דברים ולהמציא המצאות. קואלה: קואלה אפור (מזנו הגיע שמו) הוא עונד שרשרת עלים ירוקה, אוהב לישון. צב: צב (מזנו הגיע שמו) שריונו בצבע סגול אדום. לא אוהב שרוכבים עליו דמויות שיותר גדולות ממנו. פודל: כלב מזן פודל לבן (מזנו הגיע שמו), דומה בצורותו למה מה אבל בדמות כלב. לא אוהב שהתסרוקת שלו נהרסת. הציפור הירוקה: ציפור ירוקה חכמה עיוורת. עוזרת לשאר הדמויות לא בכל פרק. הדיבוב העברי הופק על ידי גלי נשר ואסנת סדן ובוים על ידי מתי אטלס. הערה: לדמויות אין מדבבים זו רק מספרת שגם מדברת בכל בתור הדמויות. לעומת זאת ישנו קול בביצוע הדמויות אבל הוא אותו הקול מהדיבוב ההולנדי. מידע על הסדרה
Offer Nissim

Offer Nissim הוא אלבום אולפן של המפיק המוזיקלי הישראלי עופר ניסים. האלבום יצא לאור ב-2 ביוני 2024 בהוצאת חברת התקליטים עופר ניסים מיוזיק. הסינגל המוביל מתוכו "What's Done Is Done" היה צריך לצאת לציון עשור למותו של הזמר אריק איינשטיין כבר בשנת 2023, אך בעקבות מלחמת חרבות ברזל נדחתה הוצאתו. לבסוף, יצא לאור ב-30 במאי 2024 בשתי גרסאות שונות. באלבום משתתפים מוזיקאים שונים כדוגמת עפרה חזה (בצלאל אלוני), מאיה סימנטוב ואיוונה לולה. בנוסף לשירי האלבום, הוקלט השיר "Come Back Home" עבור החטופים הישראלים ברצועת עזה במלחמת חרבות ברזל. ב-2 במאי 2024 פורסמה לראשונה מכירת הכרטיסים להופעה השנתית של עופר ניסים בפארק הירקון. במסגרת הפרסום, שווק סרטון מרחב תלת-ממדי בו מוצג ניסים כאשר שלושה דגים שוחים מסביבו. ב-20 במאי הגיעה ההכרזה הרשמית על יציאת האלבום, שתוארכה ליוני באותה השנה. בסטורי נלווה שפורסם בחשבון האינסטגרם של ניסים בסוף מאי, נחשפה רשימת שירי האלבום שכללה שמונה-עשר שירים בסך הכול. בסמוך לכך, נבחר לאחד מ-24 הלהט"בים המשפיעים ביותר של 2024 מטעם מאקו. בתחילת יוני נודע כי האלבום ישודר לראשונה בבכורה עולמית ברדיו תל אביב ב-2 ביוני, שבוע לפני קונצרט הגאווה של ניסים. הסינגל המוביל מתוך האלבום הוא "What's Done Is Done" המתבסס על שירו "מה שהיה היה" של הזמר אריק איינשטיין – הוא כולל את הבית הראשון בלבד: ”מה שהיה היה / מה שהיה היה / קיץ יפה אחד / לבד איתך, לבד בקיץ”. לאחר השמעת הבכורה ברדיו, הועלה האלבום ליוטיוב ולאפל מיוזיק ובהמשך לכך גם לספוטיפיי. גרסת תקליט שלו עתידה לצאת בהמשך. האלבום Offer Nissim באתר ספוטיפיי Offer Nissim – Offer Nissim Offer Nissim Official (2024-06-02), Arik Einstein X Offer Nissim - What’s Done Is Done, נבדק ב-2024-06-05 OFFER NISSIM, 2024-06-02, נבדק ב-2024-06-05 בסימן השבת החטופים: עופר ניסים במופע הגאווה 2024, באתר mako, ‏2024-06-03 החזית הגאה: 24 הלהט"ב המשפיעים של 2024, באתר mako, ‏2024-05-30 offernissimofficial, www.instagram.com What's Done Is Done, 2024-05-30, נבדק ב-2024-06-01
כיכר ויצמן

כיכר חיים ויצמן היא כיכר עירונית הנמצאת בחולון, במפגשו של רחוב חיים ויצמן עם הרחובות אריה שנקר, סוקולוב וארמון. הכיכר קרויה על שם חיים ויצמן, נשיאה הראשון של מדינת ישראל. הכיכר נמצאת בשכונת אגרובנק המוגדרת כשכונה לשימור ונחשבת לאחד מסמליה של העיר. הכיכר משמשת אוכלוסיות שונות ומתאפיינת בתנועה ערה של אנשים, נוכחות רב גילאית, ושימוש בכל חלקי הכיכר. הכיכר מציעה לשוהים בה ספסלים, חנויות, משחקים, אפשרות לישיבה בדופן המזרקה, האכלת יונים ועוד. מבחינת המסחר הכיכר בנויה מקומה מסחרית להיקפה וקומות מגורים מעליה, כך שהמסחר נוכח גם בהיבט הבנוי. הכיכר הפכה, מיד לאחר חנוכתה, למוקד עירוני מרכזי, וכן נערכים בה אירועים רבים, בהם תערוכות, אירועי שירה בציבור ועוד. סביב הכיכר נבנו מסעדות רחוב קטנות, חנויות, בתי מרקחת, בתי קפה ובנקים. במהלך חודש אוגוסט 2018 החלו העבודות לחידוש פני הכיכר שמטרתם לייצר מקום מפגש קהילתי שוקק חיים ומרכזי שהתושבים רוצים לשהות בו. עיצוב השיפוץ נעשה על ידי דרמן ורבקל אדריכלות, שזכו במכרז לשיפוץ הכיכר של עיריית חולון בתחילת שנת 2018. במסגרת השיפוץ הוחלף הריצוף, שודרגה התאורה, ניטעו 26 עצים חדשים להצללה, נשתלו ערוגות רחבות ופתוחות ליצירת "תאי גינון", הוצבו ספסלים, שולחנות ישיבה ועבודה וטריבונות ישיבה חדשות. בנוסף נוספו מקומות למפגשים קהילתיים ולאירועים, הוצבו פינות משחק, ישיבה ושהייה מרובות והותקנו עמדות טעינה ותקשורת Wi-Fi לשירות השוהים. בינואר 2019 הסתיימו העבודות באופן רשמי. בכיכר מוצגות תערוכות חוצות של אומנים שונים. הכיכר בשנת 2019 הכיכר בשנת 2019 כיום שטחי מקוה ישראל הם חלק מפארק אריאל שרון למה כיכר ויצמן בחולון היא מרחב ציבורי לתפארת? | אורבנולוגיה, ‏2019-01-14 מערכת ניוזים, החל מאוגוסט: עיריית חולון תחל בעבודות שיפוץ נרחבות בכיכר ויצמן, באתר ניוזים - מרכז, ‏2018-07-09 עיריית חולון, נותנים חיים לוויצמן, באתר www.holon.muni.il, ‏08/07/2018 כנרת שמרוני, כיכר ויצמן מתחדשת: בעלי העסקים מדברים לקראת השיפוצים מאוגוסט - שתפו - כתבה מעניינת באתר גל גפן בת ים חולון NEWS, באתר בת ים NEWS, ‏2018-07-09 עיריית חולון, כיכר ויצמן, באתר www.holon.muni.il
רומיאו ויוליה (שיר של אביב גפן)

"רומיאו ויוליה" הוא שיר מאת אביב גפן והתעויוט, אשר יצא ב-1999 וכלול באלבומו השמיני "לילות לבנים". גפן כתב והלחין את השיר, ועיבד אותו עם משה לוי. בראיון לרז שכניק ב-103fm, סיפר גפן שהשיר נכתב על החתונה שלו עם אילנה ברקוביץ': סבלתי נורא, הכל היה נורא גדול. היו 1,200 איש זה היה ערב בלתי אפשרי. זה היה סיוט. הכי רחוק מלחגוג אהבה כלשהי. אילנה כמוני עברה את הדבר הזה, כולם חגגו וכל התקשורת והצלמים ועשו לנו סיבוב וכל הח"כים באו לעשות סיבוב, ופשוט סבלתי. רשימת המשתתפים בשיר: אביב גפן – שירה, קלידים עודד שחר – תופים, קולות שלומי צדקי – גיטרה בס הראל בן עמי – גיטרות ארז נץ – גיטרה חשמלית משה לוי – פסנתר, קלידים, גיטרה, טמבורין, קולות ערן מיטלמן – קולות שלומי קינן – קולות אקורדי השיר "רומיאו ויוליה" באתר Tab4u מילות השיר "רומיאו ויוליה" באתר Genius סרטון השיר "רומיאו ויוליה" באתר יוטיוב מילות השיר "רומיאו ויוליה" באתר שירונט רומיאו ויוליה (אביב גפן והתעויוט) – פזמונט, באתר pizmonet.co.il 103FM - רז שכניק - לילות לבנים, באתר 103FM - האזנה לרדיו און ליין לפי ההערות בחוברת האלבום
סופר גיקית (סדרת טלוויזיה)

סופר גיקית (באנגלית: Geek Girl) היא סדרת טלוויזיה בריטית-קנדית בת עשרה פרקים המבוססת על רומן באותו שם מאת הולי סמול. העונה הראשונה הוקרנה לראשונה ב-30 במאי 2024 בנטפליקס. הארייט מאנרס (אמילי קארי) - תלמידה בבית ספר לאופנה, חנונית המתגלה על ידי סוכן דוגמניות (עמנואל אימאני) והופכת לדוגמנית בעלת שם. הארייט שמתגלה במפתיע בסיור בית הספר שלה. חייה מתהפכים כאשר היא עולה על מסלול התצוגה. הארייט יוצאת למסע גילוי עצמי תוך שהיא מאזנת בין לימודיה בתיכון לחיי האופנה. אמילי קארי בתור הארייט מנרס שרה פאריש בתפקיד ג'וד פיינטון עמנואל אימני בתפקיד ווילבור אוונס ליאם וודרום בתור ניק פארק זאק לוקר בתור טובי פילגרים טים דאוני בתור ריצ'רד מנרס ג'מימה רופר בתור אנאבל מאנרס דייזי ג'לי בתור פופי הפפל-קארטרייט רושל הרינגטון בתור נטלי גריי סנדרה יי סנסידיבר בתור יוג'י לי מיה ג'נקינס בתור לקסי אלנה בודן בתור מיס לורד מדלן פרייס בתפקיד ליב אלכסנדרה צ'אבס בתור מילי הרשה וריטי בתור מאיה הבי בירדסל בתור בטי בינואר 2023, פורסם שנטפליקס חתמה על הפקת עיבוד בן עשרה פרקים לרומן Geek Girl של הסופרת הולי סמאל מאולפני ווטרסייד בשיתוף עם אולפני Nelvana. הפרויקט הוא קופרודוקציה בריטית-קנדית שנעשתה על ידי RubyRock Pictures ו-Aircraft Pictures; המפיקים זואי רושה מאולפני RubyRock, ואנתוני ליאו ואנדרו רוזן מאולפני "Aircraft". ביוני 2023 פורסם כי אמילי קארי תשחק בתפקיד הראשי בתור הארייט מנרס. כמו כן לוהקו שרה פאריש, עמנואל אימני, ליאם וודרום, זאק לוקר, טים דאוני, ג'מימה רופר, דייזי ג'לי ורושל הרינגטון. הצילומים החלו בתחילת יוני 2023 באנגליה ועברו מאוחר יותר לקנדה. השחקנים והצוות נצפו באוטווה ביולי. העונה הראשונה הוקרנה לראשונה ב-30 במאי 2024 בנטפליקס. "סופר גיקית", במסד הנתונים הקולנועיים IMDb (באנגלית) "סופר גיקית", באתר נטפליקס סופר גיקית, במיזם "אישים" לתיעוד היצירה הישראלית Kanter, Jake (20 בינואר 2023). "Netflix Adapts 'Geek Girl' Into Series About Neurodiverse Teenager Who Becomes Model". Deadline Hollywood. ארכיון מ-20 בינואר 2023. נבדק ב-20 בינואר 2023. {{cite web}}: (עזרה) Whittock, Jesse (22 ביוני 2023). "'Geek Girl' Studio Waterside Teams With Creatives Behind 'Reginald The Vampire', 'The Way Home' & 'Orphan Black' As Part Of Scripted Slate". ארכיון מ-31 באוגוסט 2023. נבדק ב-30 באוגוסט 2023. {{cite web}}: (עזרה) Kundu, Tamal (28 ביולי 2023). "Netflix's 'Geek Girl' Has Begun Filming in Ottawa". ארכיון מ-31 באוגוסט 2023. נבדק ב-30 באוגוסט 2023. {{cite web}}: (עזרה)
ליאם וודרום

ליאם וודרום (באנגלית: Liam Woodrum נולד ב-22 באוקטובר 2002) הוא דוגמן ושחקן אמריקאי. וודרום נולד וגדל באנהיים, קליפורניה. הוא למד בתיכון קניון שם שיחק בנבחרת הכדורסל. וודרום הוא דוגמן המיוצג על ידי סוכנות הדוגמנים וילהלמינה בניו יורק. וודרום החל את הקריירה בשנת 2023 שלו בסרט הטלוויזיה " Love in Zion National: A National Park Romance" בהפקת ערוץ הולמרק. באותה שנה, הוא הופיע לזמן קצר בקליפ של "Other Side of the Rainbow" של להקת "אקסטרים". ביוני 2023 לוהק וודרום לתפקיד ראשי בסרת הטלוויזיה סופר גיקית. בסדרה מגלם וודרום את ניק פארק דוגמן על ומושא אהבתה של הארייט מאנרס (אמילי קארי). הסדרה עלתה בשירות הזרמת המדיה, נטפליקס במאי 2023. בשנת 2023 לוהק וודרום לתפקיד בסרט האימה העתידי "213 עצמות". הסרט מתרחש בשנות ה-90 ועוקב אחר קבוצת סטודנטים לאנתרופולוגיה שמוצאים עצמות אנושיות בקמפוס הקולג' שלהם ומנסים לגלות את הרוצח. ליאם וודרום, ברשת החברתית אינסטגרם ליאם וודרום, במסד הנתונים הקולנועיים IMDb (באנגלית) Liam Woodrum on Hudl, Hudl TikTok - Make Your Day, www.tiktok.com Abby Robinson, Who is Liam Woodrum? Meet the Geek Girl star playing Nick Park, Radio Times, ‏30 במאי 2024 Savannah Sanders, Who Is Liam Woodrum? 4 Things to Know About Geek Girl Actor, The Direct, ‏1 ביוני 2024 Jesse Whittock, ‘Geek Girl’ Studio Waterside Teams With Creatives Behind ‘Reginald The Vampire’, ‘The Way Home’ & ‘Orphan Black’ As Part Of Scripted Slate, Deadline, ‏2023-06-22 (באנגלית אמריקאית)
הימים האחרים

"הימים האחרים" הוא שיר שכתבחיים חפר והלחין דובי זלצר. השיר נכתב בתחילה כמקאמה ופורסם לראשונה במוסף ידיעות אחרונות המיחד לחג השבועות ביוני 1970. השיר בוצע לראשונה על ידי להקת פיקוד מרכז בתוכניתה, "ליד הירדן". השיר נכתב על ידי חיים חפר לאחר שטס עם מפקד פיקוד מרכז האלוף רחבעם זאבי לבקעת הירדן לאזור המכונה ארץ המרדפים. בית המשפט דן בשאלה מדוע אזרח טס במסוק צבאי. בעקבות אותה טיסה כתב חפר את המקאמה “הימים האחרים” שהתפרסמה, לאחר שדובי זלצר הלחין אותה גרסה מקוצרת מה שיהפוך לאחד מהשירים המזוהים עם מלחמת ההתשה. השיר היה לחלק מהתוכנית ה-18 "ליד הירדן" של להקת פיקוד המרכז בשנת 1970. בין חברי ההרכב היו דני וסלי, שלמה בראבא, שלומית אהרון, ניצה שאול, עמרי ניצן, דורון סלומון, גליה ישי, אפרת לביא ושם טוב לוי. השיר למקום מספר 23 במצעד הפזמונים השנתי של גלי צה”ל בשנת 1971. הימים האחרים - להקת פיקוד מרכז - עם מילים --- The Other Days - Hayamim Ha'aherim - With Translation, סרטון בערוץ "Hebrew Military Marches", באתר יוטיוב (אורך: 04:28) ד"ר אלי אשד, "הימים האחרים" של חיים חפר בגירסה המלאה בעברית ובתרגום לאנגלית, באתר "יקום תרבות", 28 בדצמבר 2023 תשל"א (גלי צה"ל) – פזמונט, באתר pizmonet.co.il ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.